Nr. 1004/2024

**REFERAT DE APROBARE**

**a proiectului de Ordin al președintelui Agenției Naționale a Funcționarilor Publici pentru aprobarea planului de recrutare a funcţionarilor publici pentru ocuparea funcţiilor publice de execuţie de grad profesional debutant şi asistent, vacante, precum şi a funcţiilor publice de conducere de director şi director adjunct, vacante, prevăzute la art. XIII alin. (2) din Ordonanța de urgență a Guvernului nr. 121/2023, din autoritățile și instituțiile publice în cadrul cărora sunt stabilite funcțiile publice prevăzute la art. 385 alin. (1) și (2) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, cu excepția celor care beneficiază de statute speciale, în condițiile legii**

Prezentul referat de aprobare este elaborat în conformitate cu prevederile art. 6 alin. (3) și art. 30 alin. (1) lit. c) din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare, reprezentând instrumentul de prezentare și motivare a proiectului de Ordin al președintelui Agenției Naționale a Funcționarilor Publici pentru aprobarea planului de recrutare a funcţionarilor publici pentru ocuparea funcţiilor publice de execuţie de grad profesional debutant şi asistent, vacante, precum şi a funcţiilor publice de conducere de director şi director adjunct, vacante, prevăzute la art. XIII alin. (2) din Ordonanța de urgență a Guvernului nr. 121/2023, din autoritățile și instituțiile publice în cadrul cărora sunt stabilite funcțiile publice prevăzute la art. 385 alin. (1) și (2) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, cu excepția celor care beneficiază de statute speciale, în condițiile legii.

În conformitate cu prevederile art. VI alin. (1) din Ordonanța de urgență a Guvernului nr. 121/2023 pentru modificarea și completarea Ordonanței de urgență a Guvernului nr. 57/2019 privind Codul administrativ, precum și pentru modificarea art. III din Ordonanța de urgență a Guvernului nr. 191/2022 pentru modificarea și completarea Ordonanței de urgență a Guvernului nr. 57/2019 privind Codul administrativ, prin derogare de la prevederile art. 467 alin. (5) din Ordonanţa de urgenţă a Guvernului nr. 57/2019, cu modificările şi completările ulterioare, astfel cum au fost modificate şi completate prin actul normativ, şi de la art. 17 alin. (2) din anexa nr. 10 la aceeaşi ordonanţă de urgenţă, pentru perioada cuprinsă între data intrării în vigoare a ordonanţei de urgenţă şi data intrării în vigoare a hotărârii Guvernului prevăzută la art. 467 alin. (5) din aceeaşi ordonanţă de urgenţă, planul de recrutare a funcţionarilor publici cuprinde necesarul de resurse umane din funcţii publice stabilit conform prevederilor art. XIII alin. (1) şi se aprobă prin ordin al preşedintelui Agenţiei Naţionale a Funcţionarilor Publici, care se publică în Monitorul Oficial al României, Partea I.

Potrivit art. XIII alin. (1) din Ordonanța de urgență a Guvernului nr. 121/2023 pentru modificarea și completarea Ordonanței de urgență a Guvernului nr. 57/2019 privind Codul administrativ, precum și pentru modificarea art. III din Ordonanța de urgență a Guvernului nr. 191/2022 pentru modificarea și completarea Ordonanței de urgență a Guvernului nr. 57/2019 privind Codul administrativ, în termen de 20 de zile lucrătoare de la data intrării în vigoare a ordonanţei de urgenţă, autorităţile şi instituţiile publice în cadrul cărora sunt stabilite funcţiile publice prevăzute la art. 385 alin. (1) şi (2) din Ordonanţa de urgenţă a Guvernului nr. 57/2019, cu modificările şi completările ulterioare, cu excepţia celor care beneficiază de statute speciale în condiţiile legii, transmit Agenţiei Naţionale a Funcţionarilor Publici o informare privind necesarul de resurse umane pentru funcţiile publice de execuţie de grad profesional debutant şi asistent, vacante, pentru funcţiile publice de conducere de director şi director adjunct, vacante, stabilit potrivit prevederilor art. 13 şi 14 din anexa nr. 10 la aceeaşi ordonanţă de urgenţă, pe care le alocă ocupării prin concursul prevăzut la art. 467 alin. (3) din acelaşi act normativ, care se organizează şi se desfăşoară în condiţiile prevăzute în titlul II din anexa nr. 10 la aceeaşi ordonanţă de urgenţă. Informarea se comunică în format electronic, prin intermediul sistemului informatic care asigură evidenţa şi managementul funcţiei publice şi al funcţionarilor publici şi cuprinde datele prevăzute la art. 16 alin. (2) din anexa nr. 10 la Ordonanţa de urgenţă a Guvernului nr. 57/2019, cu modificările şi completările ulterioare.

Conform alin. (2) al aceluiași articol, prevederile alin. (1) se aplică pentru funcţiile publice de execuţie de grad profesional debutant şi asistent şi pentru funcţiile publice de conducere de director şi director adjunct, vacante, care se regăsesc în una dintre următoarele situaţii:

a) funcţiile publice au devenit vacante ulterior intrării în vigoare a Legii nr. 296/2023 privind unele măsuri fiscal-bugetare pentru asigurarea sustenabilităţii financiare a României pe termen lung, cu modificările şi completările ulterioare, şi sunt posturi unice;

b) funcţiile publice prevăzute la art. XVII alin. (5) lit. a), b), f) şi n) din Legea nr. 296/2023, cu modificările şi completările ulterioare, pentru care nu s-a publicat anunţul de concurs până la data intrării în vigoare a prezentei ordonanţe de urgenţă, precum şi cele prevăzute la art. XVII alin. (5) lit. c) din aceeaşi lege, care au rămas vacante în urma finalizării procedurii de concurs;

c) funcţiile publice prevăzute la art. VII alin. (1) şi (3) din Ordonanţa de urgenţă a Guvernului nr. 115/2023 privind unele măsuri fiscal-bugetare în domeniul cheltuielilor publice, pentru consolidare fiscală, combaterea evaziunii fiscale, pentru modificarea şi completarea unor acte normative, precum şi pentru prorogarea unor termene.

Necomunicarea, în termenul prevăzut la alin. (1), a necesarului de resurse umane pentru funcţiile publice vacante prevăzute la alin. (2), de către autorităţile şi instituţiile publice în cadrul cărora sunt stabilite funcţiile publice prevăzute la art. 385 alin. (1) şi (2) din Ordonanţa de urgenţă a Guvernului nr. 57/2019, cu modificările şi completările ulterioare, cu excepţia celor care beneficiază de statute speciale în condiţiile legii, atrage imposibilitatea ocupării funcţiilor publice de execuţie de grad profesional debutant şi asistent, vacante, precum şi a funcţiilor publice de conducere de director şi director adjunct, vacante, cu excepţia celor care beneficiază de statute speciale, în condiţiile legii, până la data organizării unei noi etape de recrutare care să prevadă funcţiile publice anterior menţionate, având în vedere prevederile alin. (3) al art. XIII din Ordonanța de urgență a Guvernului nr. 121/2023 pentru modificarea și completarea Ordonanței de urgență a Guvernului nr. 57/2019 privind Codul administrativ, precum și pentru modificarea art. III din Ordonanța de urgență a Guvernului nr. 191/2022 pentru modificarea și completarea Ordonanței de urgență a Guvernului nr. 57/2019 privind Codul administrativ.

La elaborarea proiectului de ordin au fost avute în vedere:

- prevederile art. 401 alin. (1) [lit.](act:3416837%20291970873) r) și art. 469 alin. (1) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

- prevederile art. XIII alin. (1) - (3) și art. XVIII alin. (1) din Ordonanța de urgență a Guvernului nr. 121/2023 pentru modificarea și completarea Ordonanței de urgență a Guvernului nr. 57/2019 privind Codul administrativ, precum și pentru modificarea art. III din Ordonanța de urgență a Guvernului nr. 191/2022 pentru modificarea și completarea Ordonanței de urgență a Guvernului nr. 57/2019 privind Codul administrativ;

- prevederile art. 4 lit. a) și b) și art. 5 lit. a) din Anexa nr.10 la Ordonanța de urgență a Guvernului nr. 57/2019 privind Codul administrativ, cu modificările și completările ulterioare.

Astfel, prin raportare la prevederile legale anterior menționate, prin proiectul de ordin al președintelui Agenției Naționale a Funcționarilor Publici pentru aprobarea planului de recrutare a funcţionarilor publici pentru ocuparea funcţiilor publice de execuţie de grad profesional debutant şi asistent, vacante, precum şi a funcţiilor publice de conducere de director şi director adjunct, vacante, prevăzute la art. XIII alin. (2) din Ordonanța de urgență a Guvernului nr. 121/2023, din autoritățile și instituțiile publice în cadrul cărora sunt stabilite funcțiile publice prevăzute la art. 385 alin. (1) și (2) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, cu excepția celor care beneficiază de statute speciale, în condițiile legii, se stabilește structura planului de recrutare al funcționarilor publici pe baza centralizatorului nr. ………/…………….. privind necesarul de resurse umane pentru ocuparea funcţiilor publice de execuţie de grad profesional debutant şi asistent, vacante, precum şi a funcţiilor publice de conducere de director şi director adjunct, vacante, prevăzute la art. XIII alin. (2) din Ordonanța de urgență a Guvernului nr. 121/2023, din autoritățile și instituțiile publice în cadrul cărora sunt stabilite funcțiile publice prevăzute la art. 385 alin. (1) și (2) din O.U.G. nr. 57/2019 privind Codul administrativ, cu modificările și completările ulterioare.

Totodată, menționăm faptul că textul proiectului de Ordin al președintelui Agenției Naționale a Funcționarilor Publici pentru aprobarea planului de recrutare a funcţionarilor publici este supus consultării publice în condițiile Legii nr. 52/2003 privind transparența decizională în administrația publică, republicată, cu modificările ulterioare, prin postare în transparență decizională pe site-ul Agenției Naționale a Funcționarilor Publici, la secțiunea „Transparență decizională/Proiecte de acte normative”.

Pentru motivele invocate, în temeiul art. 400 alin. (2) teza a II-a din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, al art. VI alin. (1) din Ordonanța de urgență a Guvernului nr. 121/2023, precum și al art. 12 alin. (6) din Hotărârea Guvernului nr. 785/2022 privind organizarea și funcționarea Agenției Naționale a Funcționarilor Publici, a fost elaborat prezentul proiect de Ordin al președintelui Agenției Naționale a Funcționarilor Publici pentru aprobarea planului de recrutare a funcţionarilor publici pentru ocuparea funcţiilor publice de execuţie de grad profesional debutant şi asistent, vacante, precum şi a funcţiilor publice de conducere de director şi director adjunct, vacante, prevăzute la art. XIII alin. (2) din Ordonanța de urgență a Guvernului nr. 121/2023, din autoritățile și instituțiile publice în cadrul cărora sunt stabilite funcțiile publice prevăzute la art. 385 alin. (1) și (2) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, cu excepția celor care beneficiază de statute speciale, în condițiile legii, pe care vă rugăm să îl aprobați.